শুক্রবার (১৪ সেপ্টেম্বর) নগরীর বহদ্দারহাট বাজার ঘুরে দেখা গেছে, বাজারে নতুন আসা ফুলকপি প্রতি কেজি ৯০ থেকে ১০০ টাকায় বিক্রি হচ্ছে। বাঁধাকপি ৬০ টাকা, বরবটি ৫০, কাকরোল ৪৫, ওলকচু ৫০, ঢেঁড়স ৫০, তিতকরলা ৭০, টমেটো ৮০, মিষ্টি কুমড়া ৬০ থেকে ৭০, গাজর ৯০ টাকায় বিক্রি হচ্ছে। এ ছাড়া ছোট বেগুন ও শিম বিক্রি হচ্ছে ১০০ টাকা কেজি। ধুন্দল, ঝিঙে, চিচিঙ্গা, বিক্রি হচ্ছে ৫০ টাকা কেজিতে। হাইব্রিড বেগুন ৫০ টাকা, পেঁপে ২৫ থেকে ৩০ টাকা, লাউ ৩০ টাকা, কাঁচা মরিচ ৬০ টাকায় বিক্রি হচ্ছে।